laion/Wikipedia-Exotic huggingface dataset:
Rakettrelvastus

Rakettrelvastus on maa-, õhu- või meresihtmärkide hävitamiseks ette nähtud mitmesuguste raketikomplekside kogum. Kaugrelva, millega hävitusvahendid toimetatakse sihtmärgini reaktiivmootori või rakettmootoriga varustatud mehitamata lendkeha (rakettide) abil, nimetatakse rakettrelvaks. strateegiline rakettrelvastus taktikaline rakettrelvastus mandritevahelised raketid keskmaaraketid lähimaaraketid Rakettrelvi liigitatakse ka muude parameetrite järgi (näiteks kasutuskeskkonna, mobiilsuse, lennu iseloomu, lennukeskkonna, juhtimistüübi, sihtotstarbe jms järgi). Raketikompleks Tuumarelv "Valimik sõjandustermineid". Koostanud Heino Ernits. Eesti Entsüklopeediakirjastus, Tallinn, 1998. Lk 178
Barvihha

Barvihha (vene keeles Барвиха) on alevik Venemaal Moskva oblasti Odintsovo linnaringkonnas. Barvihha asub Moskvast läände jäävas piirkonnas, mida tuntakse Rubljovkana. Aleviku territooriumil asuvad kaubandus- ja spaakeskus, sanatoorium Barvihha, Venemaa presidendi puhke- ja ravikeskus. Nõukogude Liidu ajal asusid Barvihhas kõrgete riigiametnike ja intelligentsi tuntud esindajate suvilad. 1990. aastail lisandusid uusrikaste luksuslikud villad. Barvihhast kaks kilomeetrit põhja suunas asub samanimeline küla. Novo-Ogarjovo
Francisco Largo Caballero

Francisco Largo Caballero (15. oktoober 1869 Madrid – 23. märts 1946 Pariis) oli Hispaania ametiühingutegelane ja poliitik, ta oli Hispaania Sotsialistliku Tööpartei liige. Ta oli 4. septembrist 1936 kuni 17. maini 1937 Hispaania peaminister. Ta oli ametiühingutegelane, osales ehitustööliste esimesel streigil 1890. aastal, astus Hispaania Sotsialistliku Tööpartei ridadesse aastal 1894. Osales 1917. aastal üldstreigi korraldanud komitee tegevuses, mille eest mõisteti eluaegne vangistus, milda hakkas kandis 1917. aastal. Cartagena vanglas. Aasta hiljem valiti ta aga Cortese (parlamendi) saadikuks ja vabastati vanglast. Kindral Miguel Primo de Rivera diktatuuri ajal toetas ta koostööd režiimiga, et säilitada võimalus ametiühingute seaduslikuks tegevuseks, oli ta riiginõunik (vastupidisel ametikohal oli teine ​​sotsialistlik liider, Indalecio Prieto). Aastatel 1908-1918 oli ta Tööliste Pealiidu asepresident ja 1918-1937 peasekretär. 1930. aastal sai temast monarhia kukutamist ette valmistanud revolutsioonikomitee liige, mille eest ta sama aasta detsembris arreteeriti.
Marchfeld

Marchfeld (Morava väli) on Viini nõo põhjaosa, mis on Ida-Alpide ja Lääne-Karpaatide vaheline settenõgu. See ajalooline piirkond on teada Marchfeldi lahingust. See asub Weinvierteli kaguosas Gänserndorfi ringkonnas ja on Morava jõest moodustunud vesikond. Schloss Hof Schloss Marchegg
Endel Kriisa

Endel Kriisa (24. veebruar 1927 – 2020) oli Eesti kaitseväe veteran. 1944. aastal pärast kooliasutuse sulgemist otsustas Endel astuda Saksa abiteenistusse. Suvel oli kogunemine Pärnus, kust suunati ta edasi koos kaaslastega Riia lähistele. Seal kaevasid nad kaevikuid ja olid abiks raudtee ehitustöödel. Haigestus aga kollatõppe ja oli haiglas. Pärast haiglast vabanemist hakkasid koos kahe kaaslasega omaalgatuslikult lääne poole sõitma rongides jänestena. Pärast vintsutusi ja segadusi, milles osaliseks põhjuseks olid puudujäägid võõrkeeleoskuses, suunati Neuhammeri laagrisse ja siis Hradisko allohvitseride koolitusele, seal kohtus ta Endel Vaheriga (hiljem tunti teda Vello Salona). Sealt sattus 1945. aasta aprillis Sileesia rindel kohe pioneerpataljoni koosseisus eesrindele. Mai algul algas segane ja ohtlik taganemise ja taandumise tee. See oli kaootiline, täis ohte ja teadmatust, ka nälga. Väga raskeid olukordi, kus tuli olla reaalselt mahalaskmisel oli kaks. Üks neist Tšehhimaal, kus tuvastati õlavarrel veregrupimärgi järgi tema kuulumine Saksa armeesse, kuid päästis viimasel hetkel kohale jõudnud Tšehhi sõjaväelane, kes käskis kinnivõetud viia kogunemislaagrisse. Tšehhis oli suhtumine eriti jube ja jõhker, ka tuli kokkupuuteid pommitamiste ja muu hävinguga. Mingil hetkel oli veel võimalus Briti tsooni saada ja seda üritasid nad mõne kaaslasega ka kasutada, kuid sattusid kokku Vene sõjaväelastega, kes nad ikkagi ida poole suunasid. Nii sattus Endel selle asemel, et lubatud kodumaale jõuda, hoopis NKVD laagrisse, kus üleöö tekkis relvastatud valve koos verekoertega ja liikumiskeeld. Edasi viidi asukad Kaliningradi laagrisse, mis oma oludelt oli siiski suhteliselt inimlik normaalse laagriülema tõttu, kuid oli nälga ja jõhkrat vägivalda ikkagi. Edasi tuli Podolski laager, mis oli tõeline õudus. Väga valusa faktina rääkis Endel, kuidas ta väga kõrges palavikus rongivagunis ja liikumisvõimetuna tahtis juua ning pani vana konservipurgi vaguniaknast välja ja mille vene sõdur käest ära lõi. Laagrisse jõudmist ta enam ei mäletanud. Ta oli haige ja olukord oli väga kriitiline. Vaatamata väga ebainimlikele tingimustele laagris (27-kraadilise külmaga metsatööd, magamine paljal tsementpõrandal, nälg, ülekuulamised öösiti) pidas ta kuidagi vastu ja 1946. aasta alguses toodi nooremad poisid Tallinna Kopli Pitsi tööpataljoni. Eesti töötati Bekkeri ja Miinisadama ehitusel, hiljem Kilingi-Nõmme kandis metsatöödel. Alles 1950. aasta novembris sai ta vabaks kui repatrieeritu. Selle tõendi tõttu oli tal välistatud hariduse jätkamine ja ka töö leidmine oli raske. Viimaks sai ta tööle tehasesse "Volta", kus töötas kuni pensionile jäämiseni. Alguses oli oma kodukoha külastamine Tartumaal Pangodi vallas tööpataljoni järgselt keeruline, oli tunda valvet ja umbusku. 1946. aastal suri ta isa, kuid matusele minek ei tulnud kõne allagi. Vangilaagri ajastust alguse saanud tervisehädad saatsid teda kogu elu: tuli teha raske südameklapioperatsioon ja hiljem paigaldati südamestimulaator. Siiski elas ta sportlike ja tervislike eluviiside abil 93-aastaseks ja lahkus 2020. aasta suvel.
Tambet Mumma

Tambet Mumma on muusikaagentuuri Moonwalk kaasasutaja ja tegevjuht. Ta on Stefani, Getter Jaani ja teiste Moonwalk artistide mänedzer. Tambet Mumma valiti EMEA galal (Eesti Muusikaettevõtluse auhinnad) 2023. aasta muusikamänedzeriks.
Veskimetsa kivikülv

Veskimetsa kivikülv on kivikülv Tallinnas, Haabersti linnaosas Veskimäel, Tallinna Loomaaia territooriumil. Kivikülv asub Veskimetsa laialehise salumetsa all maa-alal pikkusega 900 m ja laiusega 350 m. Siia on jääaja mandriliustik ja hilisem rannaäärne rüsijää kuhjanud hulga eri suurusega rändrahne. Kümne rändrahnu ümbermõõt on üle 10 meetri. Peaaegu kõik rahnud on sammaldega kaetud. Kivikülv on võrdlemisi suur, umbes 16 hektarit. Juurdepääs Veskimäele ja kivikülvile on avatud ainult loomaaia poolt. Kivikülvi tutvustab Veskimäe peal asuv 2018. aastal loodud elurikkuse püsinäitus ja õpperada. Paljude rändrahnude juures on sildid kivimi nimetusega. Püsinäitus kajastab piirkonna geoloogilist ja kultuurilist ajalugu ning kirjeldab põhjalikult rahnude peal kasvavaid samblaid. Kivikülvi lähedal asub lühike Kivikülvi tänav. Veskimetsa suured rändrahnud ja kivikülv Eesti looduse infosüsteemis "Veskimets". Tallinna Loomaaia veebileht. Vaadatud 6. juuni 2023. "Veskimetsa väliekspositsioon Tallinna Loomaaias". Tuumik Stuudio veebileht. Vaadatud 6. juuni 2023.
Mesoderm

Mesoderm on embrüoblasti keskmine looteleht. See on kõigi loomade, välja arvatud käsnade, ainuõõssete ja kammloomade, embrüol. Mesoderm asetseb ektodermi ja entodermi vahel. Eri loomarühmadel moodustub see eri viisidel (gastrulatsioon). Lameussidel ja kärssussidel annavad mesodermi vöödid sidekoe, mis täidab siseelunditevahelise ruumi, rõngussidel ja enamikul teistel selgrootutel liigenduvad mesodormi vöödid paarilisteks somiitideks sekundaarse õõne tsöloomiga. Selgrootutel liigendub mesoderm neurulatsiooni ajal külgedelt seljakeeliku algest keelikusegmentideks – somiitideks, nefrotoomideks ja segmenteerimata kõhumesodermiks – külgplaatideks. Mesodermist kujunevad hiljem seljakeelik, kõhred ja luud, lihased, neerud ja veresooned. Mesodermirakud tekivad inimesel 3. arengunädalal sisserännu teel epiblasti ja hüpoblasti vahel (enterotsöölia). Mesodermist moodustuvad järgmised struktuurid: seljakeelik ja sellest tekkivad lülivaheketaste säsituumad tsöloomi vooderdus luud skeletilihased sisekude siseelundite silelihased süda veresooned verelibled põrn lümfisõlmed lümfisooned neerupealise koor neerud sugunäärmed sisesuguelundid mikrogliia Intraembrüonaalne mesoderm, moodustub epiblastist aksiaalne mesoderm (seljakeelik) paraksiaalne mesoderm (somiidid; sklerotoom, müotoom, dermatoom) intermediaarne mesoderm ehk vahelmine mesoderm (kuse-suguelundkond) lateraalne mesoderm ehk külgplaatide mesoderm (kehaõõnte seroosne vooderdus: kelme) ekstraembrüonaalne mesoderm, moodustub hüpoblastist vooderdab kõldkesta Neil A. Campbell, Jane B. Reece. Biologie, Spektrum-Verlag 2003, ISBN 3-8274-1352-4, lk 1208
Embrüoblast

Embrüoblast on blastotsüsti osa, millest areneb embrüo. Embrüoblast jaguneb imetajatel (välja arvatud ürgimetajatel, kellel ei ole blastotsüsti ja seetõttu ka mitte embrüoblasti) pärast gastrulatsiooni kolmeks looteleheks: entoderm mesoderm ektoderm Inimesel toimub embrüorakkude diferentseerumine embrüoblastiks ja trofoblastiks embrüogeneesi umbes 4. päev. Embrüoblastist saadakse embrüonaalseid tüvirakke. Epiblast Hüpoblast
Novaja Tavolžanka

Novaja Tavolžanka on küla Venemaal Belgorodi oblastis Šebekino rajoonis. Küla asub umbes 3,5 km kaugusel Venemaa-Ukraina piirist. "Russian Volunteer Corps declares sole authority in Novaya Tavolzhanka" [Vene Vabatahtlike Korpus teatas, et Novaja Tavolžanka on nende ainuvõimu all]. mil.in.ua (inglise). Militarnõi. 5. juuni 2023. Vaadatud 6. juunil 2023. Riley Bailey; Grace Mappes; Nicole Wolkov; Kateryna Stepanenko; George Barros; Fredrick W. Kagan (4. juuni 2023). "Russian Offensive Campaign Assessment, June 4, 2023". understandingwar.org (inglise). ISW. Vaadatud 6. juunil 2023. Geolocated footage published on June 4 shows LSR and RDK personnel advancing towards Novaya Tavolzhanka (3.5km from the Ukrainian border).  Novaja Tavolžanka – pildid, videod ja helifailid Wikimedia Commonsis
Punane sametkook

Punane sametkook ehk red velvet on magustoit, mis on tuntud oma punase värvi, niiske tekstuuri ja maitse poolest. Tegemist on klassikalise Ameerika koogiga, mis on aastate jooksul kogunud laialdast tuntust nii Ameerika Ühendriikides kui ka mujal maailmas. Punane sametkook pärineb 20. sajandi alguse Ameerika Ühendriikidest. Selle populaarsus kasvas märkimisväärselt teise maailmasõja ajal, kui pagarid avastasid, et peeti saab kasutada naturaalse toiduvärvi asendajana. Sellest ajaperioodist alates sai punane toon koogi tunnusmärgiks. Red Velvet koogi peamised koostisosad on jahu, suhkur, pett, kakaopulber, söögisooda, äädikas, vaniljeekstrakt, punane toiduvärv ja toorjuust . Koogi valmistamiseks segatakse kuivained omavahel ja märjad ained eraldi. Seejärel lisatakse märjad koostisosad järk-järgult kuivsegusse, luues ühtlase tekstuuri. Seejärel valatakse tainas koogivormidesse ja küpsetatakse ahjus kuni täieliku küpsemiseni. Pärast jahtumist on koogid tavaliselt kihilised ja kaetud toorjuustukreemiga. Red Velvet koogil on Ameerika kulinaarsetes traditsioonides oluline koht . Seda seostatakse sageli pidustuste ja eriliste sündmustega, nagu sünnipäevad, pulmad ja pühad. Koogi erkpunane värv ja ainulaadne maitse muudavad selle visuaalselt atraktiivseks ja maitsvaks maiuspalaks, mis paistab toidulaudadel silma. Kook on populaarsust kogunud ka väljaspool Ameerika Ühendriike. Sellest on saanud nõutud magustoit mitmel pool maailmas, sealhulgas Euroopas ja Aasias. Red Velvetit on kasutatud erinevates kulinaarsetes saadetes ja filmides, mis veelgi tugevdab selle staatust populaarse magustoiduna. "Red velvet cake". BBC Good Food (inglise). Vaadatud 6. juunil 2023. Necole, Shaunda (28. november 2021). "Black Folks Southern Red Velvet Cake Recipe". The Soul Food Pot (Ameerika inglise). Vaadatud 6. juunil 2023.
Pedro Raul

Pedro Raul Garay da Silva (sündinud 5. novembril 1996 Porto Alegres) on Brasiilia jalgpallur, kes mängib ründajana Mehhiko kõrgliigaklubis Toluca. Ta alustas klubikarjääri Brasiilia klubis Esporte Clube Cruzeiro. 2017. aasta septembris liitus Pedro Raul Portugali klubiga Vitória de Guimarães, kuid ta sai mänguaega vaid klubi reservmeeskonnas Portugali esiliigas. 2019. aasta jaanuaris naasis ta Brasiiliasse, kui liitus laenulepingu alusel Brasiilia esiliigaklubiga Atlético Goianiense. 2019. aastal võitis ta klubiga Goiási osariigi meistrivõistlused ja kindlustas klubiga pääsu Brasiilia kõrgliigasse. 2020. aasta jaanuaris sõlmis Pedro Raul lepingu Brasiilia kõrgliigaklubiga Botafogo. 2020. aasta hooajal lõi ta Brasiilia kõrgliigas 25 mänguga seitse väravat. 2021. aasta veebruaris siirdus Pedrol Raul Jaapani kõrgliigaklubisse Kashiwa Reysol. Seal ta aga kindlaks põhimängijaks ei kujunenud. 2021. aasta teises pooles mängis ta Kashiwa Reysolist laenul Mehhiko kõrgliigaklubis FC Juárez. 2022. aastal oli ta laenul Brasiilia kõrgliigaklubis Goiás. 2022. aasta oli Pedro Rauli jaoks väga edukas, kui ta lõi Brasiilia kõrgliigas 19 väravat ja valiti liigahooaja sümboolsesse koosseisu. 2022. aasta detsembris sõlmis ta püsiva lepingu Brasiilia kõrgliigaklubisga Vasco da Gama. 2023. aasta esimene pool tema jaoks Vasco da Gamas mämngides Brasiilia kõrgliigas nii edukas enam ei olnud kui eelmine hooaeg, kui 12 mänguga lõi ta vaid kaks väravat. 2023. aasta juulis siirdus ta Mehhiko kõrgliigaklubisse Toluca. "Atlético-GO acerta contratação de atacante que estava em Portugal" (Brasiilia portugali). Globo Esporte. 21. jaanuar 2019. "Botafogo oficializa contratação do atacante Pedro Raul, ex-Atlético-GO" (Brasiilia portugali). Lance!. 17. jaanuar 2020. Vaadatud 19. novembril 2022. "Botafogo acerta venda de Pedro Raul para o Kashiwa Reysol por R$ 10,7 milhões e se livra de dívida" (Brasiilia portugali). ge. 11. veebruar 2021. Vaadatud 31. jaanuaril 2022. "Acertado com Urso, Pedro Raul e Patrick, Vasco se reapresenta e tem primeiro contato com Barbieri" (Brasiilia portugali). ge. 12. detsember 2022. Vaadatud 12. detsembril 2022. https://www.transfermarkt.com/pedro-raul/profil/spieler/547443 (vaadatud 1.8.2023)
Tinki vinkiinikhape

Tinki vinkiinikhape (IUPAC nimetus tsükloprop-2-een karboksüülhape) on mükotoksiin, mida leidub mõnedes seentes, nagu näiteks Russula subnigricans. Allaneelamisel põhjustab molekul teadaolevalt rabdomüolüüsi. Hiirtel on selle molekuli suukaudne LD50 2,5 mg/kg ja mürgistusele viitab seerumi kreatiinfosfokinaasi aktiivsuse suurenemine. Matsuura, Masanori; Saikawa, Yoko; Inui, Kosei; Nakae, Koichi; Igarashi, Masayuki; Hashimoto, Kimiko; Nakata, Masaya (2009-07). "Identification of the toxic trigger in mushroom poisoning". Nature Chemical Biology (inglise). 5 (7): 465–467. DOI:10.1038/nchembio.179. ISSN 1552-4469. {{ajakirjaviide}}: kontrolli kuupäeva väärtust: |kuupäev= (juhend)
Muuseumikaart

Muuseumikaart on Eesti muuseumiühingu asutatud Eesti muuseumide digitaalne ühispilet, mis võeti kasutusse 2023. aasta aprillis. Isikustatud muuseumikaart kehtib 12 kuud alates esimesest muuseumikülastusest ning sellega pääseb piiramatult enam kui 100 muuseumisse ja enam kui 500 näitusele. Muuseumikaardiga on liitunud muuseume üle Eesti, sh kõik Tartu muuseumid. Muuseumikaardi hind on 59,99 eurot. Muuseumikaardi tulud jaotatakse muuseumidele külastuste arvu ja piletihinna alusel. Esimese muuseumikaardi omanik on Sirje Karis ning esimese aasta järel oli muuseumikaardi omanikke kokku üle 14 000. Kultuuritoimetus (12. aprill 2023). "MUUSEUMIKAART SAABUS ⟩ Kuhu saab minna mugava uue ühispiletiga? Ja palju see maksab?". Postimees. Vaadatud 6. juunil 2023. Helme, Kristi (12. aprill 2023). "Muuseumikaardi juht: uus kaart kaotab barjääri muuseumisse sisenemisel". Eesti Päevaleht. Vaadatud 6. juunil 2023. Rauno, Volmar (11. aprill 2023). "FOTOD | Naudi kunsti nii palju, kui süda soovib! Muuseumikaart tagab aastase sissepääsu enam kui 100 muuseumi". Eesti Päevaleht. Vaadatud 6. juunil 2023. Potisepp, Kaisa (11. aprill 2023). "Kert Kask muuseumikaardist: projektiga liitujaid tuleb aja jooksul juurde". ERR Kultuur. Vaadatud 6. juuni 2023. ERR (11. aprill 2024). "Esimesel aastal ostis muuseumikaardi 14 000 inimest". ERR. Vaadatud 11. aprillil 2024. Koduleht
Lilli Promet

Lilli-Linda Promet (16. veebruar 1922 Petseri – 16. veebruar 2007 Tallinn) oli eesti ajakirjanik ja kirjanik. Ta sündis maalikunstnik Aleksander Prometi peres. Lõpetanud Tallinna 18. algkooli, asus ta 1935. aastal õppi­ma keraamikat Riigi Kunsttööstuskoolis, mille lõpetas 1940. aasta kevadel. Pärast Nõukogude anneksiooni läks ta 1940. aasta sügisel tööle Noorte Hääle toimetusse. Nõukogude–Saksa sõja puhkedes evakueerus ta Nõukogude tagalasse Tatari ANSV-sse. 1943. aasta suvel lähetati ta tööle Leningradi eestikeelsete raadiosaadete toimetusse. Aastail 1944–1951 oli ta ajakirjanik Tallinnas: aastail 1944–1945 Rahva Hääle kaastööline Leningradis ja Tallinnas, Fotolehe toimetaja ning ajakirja Pilt ja Sõna toimetuse vastutav sekretär. Seejärel oli kutseline kirjanik Tallinnas. Alustanud novellide ja jutus­tustega, kujunes temast kiiresti arvestatav kirjanik, kes on loonud teoseid paljudes žanrides. 1958. aastal debüteeris ta ajakirjas Looming kolme proosa­­raamatuga. Need olid novelli­­ko­­gu "Ainult puhtast armas­tu­sest", jutustuste kogu "Püha kuns­ti jüngrid" ning reisiraamat "3 × pakitud kohver", viimane neist on kirjutatud koos abikaasa Ralf Parvega. Hea vormitaju ja isikupärane stiil andsid talle algusest peale väljapaistva koha eesti novellistide hulgas. Seda positsiooni kindlustasid kogud "Roosa kübar" (1961) ja "Lamav tiiger" (1964), mida üksmeelselt peetakse tema kaalukamaks ko­guks. Tema jutustuste ja novellide alusel on valminud viis filmi: "Roosa kübar", "Üksi", "Tütarlaps mustas", "Ühe suve akvarellid" ja "Pimedad aknad". Ta on dokumentaalfilmi "Elsa Maasik" stsenarist. Ta on kirjutanud romaanid "Meesteta küla" (1962), "Primavera" (1971), "Tüdrukud taevast" (1979) ja "Iisabel" (1992). Kolm esimest on kas otseselt või kaudselt seo­tud sõjaga. "Ainult puhtast armastusest. Novelle ja laaste". Tallinn: Ajalehtede-Ajakirjade Kirjastus, 1958 Novell "Koera surm" "Ühe suve akvarellid" "Lamav tiiger" (1964) "Kes levitab anekdoote?" (1967) "Taputilgake" (1968) "Primavera" (1971) "Tüdrukud taevast" (1979) "Iisabel: romaan" (1992) "Aheldatud muusa" (1997) "Los Cap­richos" (1976) "Else, Teeba prints" (1982) 1958 Eesti NSV Kirjanike Liit 1969 Eesti Kinematografistide Liit 1971 Eesti NSV teeneline kirjanik 1998 Eesti Kinoliit auliige Tema isa oli maalikunstnik Aleksander Promet. Tema abikaasa oli kirjanik ja kirjandustegelane Ralf Parve, nende poeg oli ajakirjanik ja poliitik Ralf R. Parve. Ülo Tonts. "Promet, Lilli". // Eesti kirjarahva leksikon. Tallinn 1995. Lk 420–421 Sirly Hiiemäe. "Kirjanik kübaraga. Lilli Prometi lugu". Monograafia. Tallinn: Eesti Raamat, 2019. ISBN 9789949658718 Haud Tallinna Metsakalmistul
Schneeberg (Alam-Austria)

Schneeberg ([ˈʃneːbɛɐk]) oma 2076 m kõrguse Klosterwappeni tipuga on Alam-Austria kõrgeim mägi ning Alpide idapoolseim ja põhjapoolseim mägi, mis ületab 2000 m. Tegemist on omanäolise lubjakivimassiiviga, mille kolmel küljel on järsud nõlvad. Schneeberg on üks Põhja-Lubjakivialpidest Alam-Austria ja Steiermargi vahelisel piirialal Austria idaosas. Seda ja Raxi (2007 m) u. 13 km edela pool peetakse ühiselt Wiener Hausbergeks (Viini "kohalikud mäed"). Rikkalikud karstiplatood on alates 1873. aastast pakkunud Viinile 120 km pikkuse torujuhtme kaudu joogivett ja väidetavalt on see maailma parim joogivesi. Selgetel päevadel on Schneeberg hästi näha Viini osadest, mis asuvad linnulennult umbes 65 km kaugusel, Bratislavast Slovakkias ja isegi Babí Lomist Brno kohal, mis asub 180 km kaugusel. Schneeberg on üle 1500 m kõrgune tipp, mis ületab ülimalt silmapaistva tipu (1500) piiri. Nüüdseks üle 100 aasta vana hammaslatt-raudtee, Schneebergi raudtee, tõuseb 1800 m kõrgusele, vähendades tippuminekut tunni või kaheni. Jalutajatele on ka mitmeid teisi marsruute, sealhulgas Puchberg am Schneebergi kuurortlinnast idas või Höllentalist lõunas. Schneebergi põhjaküljel on tõusuteena Fadensteig. Kogenud matkajatele on tee üle Fadensteigi väärt. Fadensteigi alguspunkt on Edelweißhütte Fadensattelil 1235 m kõrgusel. Tipuplatool on mitmeid mägimajakesi, mida külastavad igal aastal tuhanded jalutajad, mägironijad ja isegi mägiratturid. Seal on palju suusaradu, mõned neist väga järsud, millest kuulsaim viib üle Breite Riesi.
Santa Rosa saar (California)

Santa Rosa on saar Vaikses ookeanis, üks Ameerika Kanalisaartest. Pindala 215 km². Saar on künklik, kõrgus kuni 498 meetrit. Kuulub Ameerika Ühendriikidele.
Vaidlusalune territoorium

Vaidlusalune territoorium, ka piirivaidlus, on territoorium (regioon, piirkond, paikkond), mille riiklik kuuluvus on kahe või enama riigi territoriaalne vaidlus. Gibraltar Imia (Dodekaneeside saarestiku kaks väikest asustamata kaljusaart) Mont Blanci mäetipp Olivenza linn ja Villarreali küla (Badajozi provintsis) Rockall (asustamata kaljune laid Atlandi ookeanis) Dragonja (Horvaatia ja Sloveenia piirijõgi) Drina jõe üksikud lõigud (Serbia ning Bosnia ja Hertsegoviina piiril) Horvaatia ja Serbia piirivaidlus Doonau piirkonnas Prevlaka (väike poolsaar Horvaatias Montenegro piiri lähedal) Sastavci (küla Serbias Bosnia ja Hertsegoviina piiri lähedal) Sveta Gera (mäetipp Dinaari mäestikus Horvaatia ja Sloveenia piiril) Šarengrad (saar Doonau jõel Horvaatia ja Serbia piiril) Vukovari saar (saar Doonau jõel Horvaatia ja Serbia piiril Vukovari lähedal) Krimmi poolsaar Horvaatia-Sloveenia piirivaidlused Poola ultimaatum Leedule Piirivaidlus Venemaaga ⟩ Jaapani õppetund Eestile, Ukraina õppetund Jaapanile. maailm.postimees.ee, 30. mai 2023
Bruno Valdez

Bruno Amílcar Valdez Rojas (sündinud 6. oktoobril 1992 Fernando de la Moras) on Paraguay jalgpallur, kes mängib kesk- või paremkaitsjana Argentina kõrgliigaklubis Boca Juniors ja Paraguay jalgpallikoondises. Ta alustas klubikarjääri Paraguay klubis Club Sol de América, mille põhimeeskonnas debüteeris ta Paraguay kõrgliigas 2011. aastal. Aastatel 2014–2016 mängis ta Paraguay klubis Cerro Porteño ning tuli 2015. aasta Apertura-hooajal klubiga Paraguay meistriks. Aastatel 2016–2022 mängis Valdez Mehhiko kõrgliigaklubis Club América. 2018. aasta Apertura-hooajal tuli ta klubiga Mehhiko meistriks. 2018/19. Apertura- ja Clausura-hooaegadel valiti Valdez Mehhiko kõrgliiga hooaja sümboolsesse koosseisu. 2023. aasta jaanuaris sõlmis ta kolmeaastase lepingu Boca Juniorsiga. Paraguay jalgpallikoondises tegi Valdez debüüdi 6. juunil 2015 sõprusmängus Hondurase vastu. Koondisekarjääri esimese värava lõi ta 23. märtsil 2017 MM-i valikmängus Ecuadori vastu. Ta on kuulunud Paraguay koondisse 2015. aasta Copa Américal, 2016. Copa América Centenariol ja 2019. aasta Copa Américal. Cerro Porteño Primera División: 2015 Apertura América Liga MX: Apertura 2018 Copa MX: Clausura 2019 Campeón de Campeones: 2019 Boca Juniors Supercopa Argentina: 2022 https://www.transfermarkt.com/bruno-valdez/nationalmannschaft/spieler/335768 (vaadatud 7.6.2023)
Liud-korpsüsik

Liud-korpsüsik (Biscogniauxia repanda) on kottseente liik. Seen kasvab kõduneval pihlakal. Liud-korpsüsik andmebaasis eElurikkus.
Kretzschmaria

Kretzschmaria on kottseente perekond. Kretzschmaria deusta – end. harilik lamesüsik Kretzschmaria hedjaroudei Kretzschmaria andmebaasis eElurikkus.
Hypoxylaceae

Hypoxylaceae on kottseente sugukond. Jackrogersella Hypoxylaceae andmebaasis eElurikkus.
Jackrogersella

Jackrogersella on kottseente perekond. Jackrogersella cohaerens – end. liituv padjandsüsik Jackrogersella multiformis – end. koorik-padjandsüsik Jackrogersella andmebaasis eElurikkus.